Viro promenas preter Yahoo-emblemo dum Mobila Mondkongreso en Barcelono, Hispanio en tiu ĉi dosierfoto de la 24a de februaro, 2016. REUTERS/Albert Gea/Dosierfoto

USONO — Yahoo Inc. la pasintan jaron sekrete konstruis propran programon por traserĉi ĉiujn envenajn retpoŝtojn de siaj klientoj por specifa informo provizita fare de usonaj registaro-sciigaj oficistoj, laŭ homoj, kiuj konas la aferon.

La kompanio obeis sekretan direktivon de la usona registaro, skanante centojn da milionoj da Yahoo Mail kontoj laŭ ordono de la Agentejo pri Nacia Sekureco aŭ Federacia Oficejo de Enketado, laŭ du eks-dungitoj kaj tria persono sciigita pri la eventoj.

Kelkaj observado-fakuloj diris, ke tio prezentas la unuan konatan okazon de usona interreta kompanio konsentanta al ordono de spiono-agentejo per la serĉado de ĉiuj envenaj retpoŝtoj, kontraste al ekzamenanta konservitajn mesaĝojn aŭ tuje skananta etan nombron da kontoj.

Estas nekonata por kiu informo la usonaj registaro-sciigaj oficistoj serĉis, nur ke ili volis, ke Yahoo serĉu por signaro. Tio povas celi frazon en retpoŝto aŭ kunsendaĵo, laŭ la fontoj, kiuj ne volas esti konataj.

Reuters ne povis determini kiujn datumojn Yahoo eble transdonis, se estas iuj kaj, se la oficistoj provis peti tiun peton al aliaj retpoŝto-provizantoj, krom Yahoo.

Laŭ du eks-dungitoj, la decido de la ĉefa afergvida oficisto de Yahoo obei la direktivon ĝenegis kelkajn altrangajn afergvidistojn kaj kondukis al foriro de la ĉefa informosekureco-oficisto Alex Stamos junion de 2015, kiu nun tenas la plej ĉefan laboron por sekureco en Facebook (Fejsbuko) Inc. “Yahoo estas leĝobeanta kompanio kaj obeas la leĝojn de Usono” diris la kompanio per direto responde al demandoj de Reuters pri la ordono. Yahoo rifuzis iun ajn pluan komenton.

Per Fejsbuka proparolanto, Stamos rifuzis peton por intervjuo.

La Agentejo pri Nacia Sekureco dirketis demandojn al la oficejo de la Direktoro pri Nacia Scio, kiu rifuzis komenti. La postulo serĉi Yahoo Mail kontojn venis forme de sekreta direktivo sendita al la juroteamo, laŭ tri personoj, kiuj konas la aferon.

Oni konas, ke usonaj poŝtelfonaj kaj interretaj kompanioj transdonis tuta-arajn klientajn datumojn al registaro-sciejoj. Sed kelkaj eks-registaraj oficistoj kaj privataj observado-fakuloj diris, ke ili ne antaŭe vidis aŭ tian ĝeneralan direktivon por tuja interreta kolektado aŭ direktivon, kiu postulas kreadon de nova komputila programo. “Mi neniam vidis tion, tujan kaŝvidilon krade de ‘elektilo,’” diris Albert Gidari, advokato, kiu reprezantis poŝtelefonajn kaj interretajn kompaniojn pri observado-aferoj dum 20 jaroj antaŭ ol movi al Universitato Stanford ĉi-jare. Elektilo aludas al speco de ŝerctermino uzata por ekzameni specifan informon.

“Estus ege malfacile por provizanto fari tion,” li aldonis.

Fakuloj diris, ke estas verŝajne, ke la Agentejo pri Nacia Sekureco aŭ Federacia Oficejo de Enketado petis aliajn interretajn kompaniojn same, ĉar evidente ili ne sciis, kiujn retpoŝtojn kontojn estis uzataj fare de la celulo. La Agentejo pri Nacia Sekureco kutime petas por enlanda observado per la Federacia Oficejo de Enketado, do estas malfacile scii la agentejon, kiu volas la informon.

Reuters ne povis konfirmi, ĉu la 2015a postulo estis ricevita de la aliaj kompanioj, aŭ se iu ajn el ili obeis tiun.

Google de Alphabet Inc kaj Microsoft Corp, du ĉefaj usonaj retpoŝtoj provizantoj ne respondis al petoj por komento.

DEFIANTA LA AGENTEJON PRI NACIA SEKURECO

Sub leĝoj inkluzive de la 2008aj amendoj al la Observado pri Fremda Scio Akto (Foreign Intelligence Surveillance Act), registaro-sciaj agentejoj povas peti usonajn poŝtelfonajn kaj interretajn kompaniojn provizi klientajn datumojn por helpi rikoltadpenon pri fremda scio pro diversaj kialoj, inkluzive de preventado de teroristo-atakoj.

Malkaŝoj de eks-APNSa (Agentejo pri Nacia Sekureco) kontraktisto Edward Snowden kaj aliaj personoj malkaŝis la amplekson de elektronika observado kaj kondukis al plietigado de iom da la programoj fare de usonaj aŭtoritatoj, parte de subteno protekti rajtojn pri privateco.

Kompanioj inkluzive de Yahoo defiis iom da sekreta observado antaŭ la Juro pri Observado pri Fremda Scio, kiu estas sekreta tribunalo.

Kelkaj fakuloj pri tiu tribunalo diris, ke Yahoo povis provi kontraŭbatali la direktivon de la pasinta jaro pere de almenaŭ du kialoj: la amplekso de la postulo kaj la neceso de la skribado de speciala programo por serĉi ĉiom da transiraj klientaj retpoŝtoj.

Apple Inc. jam simile argumentis ĉi-jare, kiam ĝi rifuzis krei specialan programon por kodrompi ĉifritan iPhone-on uzita dum la 2015a San Bernardina amasmurdo. La Federacia Oficejo de Enketado forigis la kazon post la malŝlosado de la poŝtelefono pere de peranto-helpo, do neniu precedenco estas kreita.

Aliaj fakuloj pri la Juro pri Observado pri Fremda Scio defendis la decidon de Yahoo obei, dirante, ke nenio malpermesis la tribunalon postuli serĉon por specifa termino anstataŭ specifa konto. Laŭdira “kontraŭflua” datumaro-kolektado de poŝtelefonaj provizantoj baze de kontento, kiu troviĝis leĝa, laŭ ili, kaj la sama logiko povus apliki al la retpoŝto de interretaj kompanioj.

Ju pli teknikaj kompanioj iĝas pli bone ĉifrante datumojn, des pli ili verŝajne estos plipetataj fare de spiono-agentejoj.

Eks-APNSa ĝenerala konsilisto Stewart Baker diris, ke retpoŝtprovizantoj “havas la povon ĉifri ĉion kaj pro tio venas aldona respondeco fari iom da la laboro, kiun registaro-sciaj agentejoj faris.

SEKRETA SIFONA PROGRAMO

Mayer kaj aliaj afergvidistoj fine decidis obei la direktivon pasintjare kontraste al kontraŭbatali ĝin, parte, ĉar ili kredis, ke ili malvenkus, laŭ la personoj, kiuj konas la aferon.

Yahoo dum 2007 kontraŭbatalis postulon fare de JOFS (Juro pri Observado pri Fremda Scio), kiu asertis, ke ĝi faru serĉojn en specifaj retpoŝtaj kontoj sen juro-aprobita mandato. Detaloj de la kazo restas malkaŝataj, sed parte cenzurita publikigita opinio montris, ke la defio fare de Yahoo estis malsukcesa.

Kelkaj dungitoj de Yahoo estis malgajaj pri la decido ne kontesti la plilastatempan direktivon kaj kredis, ke la kompanio povis venki, laŭ fontoj.

Ili ankaŭ estis malgajaj, ke Mayer kaj la ĝenerala konsilisto de Yahoo Ron Bell ne enmiksis la sekureco-teamo de la kompanio proceze, anstataŭe demandanta la retpoŝto-inĝenierojn skribi programon por sifoni mesaĝojn, kiuj enhavis la signaron, kiun volis atingi la spinioj kaj konservis ilin por defora repreno, laŭ la fontoj.

Laŭ fontoj la sekureco-teamo malkovris la programon en la majo de 2015, post kelkaj semajnoj, kiam ĝi instaliĝis. La sekureco-teamo komence kredis, ke kodrompistoj kodrompis la retpoŝt-sistemon.

Kiam Stamos malkovris, ke Mayer aprobis la programon, li rezignis sian laboron kiel ĉefa informosekureco-oficisto kaj diris al siaj subuloj, ke oni lasis lin neinformita pri decido, kiu damaĝis la sekurecon de la uzantoj, laŭ fontoj. Pro difektaĵo de la programado, li diris al ili, ke kodrompistoj povis atingi la konservitajn retpoŝtojn.

La anonco de Stamos en la junio de 2015, ke li aliĝis al la teamo de Fejsbuko ne menciis iujn ajn problemojn pri Yahoo.

Apartokaze, Yahoo pasintmonate diris, ke “ŝtat-patronitaj’ kodrompistoj atingis alirejojn al 500 milionoj da klientaj kontoj en 2014. Oni kritikas la sekureco-manierojn de Yahoo plimulte pro la malkaŝo, kiam la kompanio provas fini kontrakton vendi sian ĉefan fakon al Verizon Communications Inc por 4,8 bilionoj da usonaj dolaroj.

(Raportado fare de Joseph Menn; Redaktado fare de Jonathan Weber kaj Tiffany Wu)

Tiu ĉi artikolo estas Esperanta traduko de tiu ĉi artikolo en la novaĵretejo Reuters. / This is an Esperanto translation of this article in the news website Reuters.